Raadslid vas ná korrupsie-lokval | Maroela Media
'n Raadslid van die Polokwane-munisipaliteit is in hegtenis geneem nadat sy omkoopgeld van mense wat desperaat was vir werk aanvaar het.
Kapt. Matimba Malulele, woordvoerder van die Valke, het gesê die 35-jarige raadslid is vasgetrek nadat daar 'n lokval vir haar gestel is en R2 000 se "omkoopgeld" aan haar betaal is deur 'n geheime beampte van die Valke.
Die raadslid sal binnekort in die Polokwane-landdroshof verskyn op aanklagte van korrupsie.
In 'n ander onverwante saak is Irene Pienaar, 55, Woensdag R2 000 borgtog toegestaan deur die Tzaneen-landdroshof nadat sy glo kliënte se geld na haar eie bankrekening herlei het.
Haar werkgewer, Johan Steyn Attorneys, het glo onreëlmatighede opgemerk ná 'n oudit op die firma gedoen is en het dit by die Valke aangemeld, waarna Pienaar in hegtenis geneem is.
Sy staan tereg op 91 klagtes van bedrog en sal 7 Desember weer in die Tzaneen-landdroshof verskyn.
Hoekom word die ou kleintjies aangekla. Gaan lees Paauw se boek. Zuma en sy trawante steel openlik triljoene en niks gebeur nie. Almal leef in n droomwereld wat glo daar is nog n regbank met waardes in die land. Net die Zuma bondgenote het regte
Ons weet nou van die Pienaar vrou maar wie is die raadslid?
Die "raadslid" se naam word nie genoem nie maar Irene Pienaar sin wel.
R2000 is darem maar te min om jou naam voor weg te gooi eish. R2000 borgtog is ook hopeloos te min vir iemand wie baie groter bedra as dit gesteel het….ons het darem maar 'n deurmekaar "demo-kasie".
"mense desperaat vir werk," wat kan bekostig om R2000 bribes te betaal moet ook aangekla word. almal weet immers jy koop nie werk nie.